CELEX: 62012CA0528
Language: lt
Date: 2014-02-06 00:00:00
Title: Byla C-528/12: 2014 m. vasario 6 d. Teisingumo Teismo (dešimtoji kolegija) sprendimas byloje ( Landgericht Bonn (Vokietija) prašymas priimti prejudicinį sprendimą) Mömax Logistik GmbH prieš Bundesamt für Justiz (Prašymas priimti prejudicinį sprendimą — Bendrovių teisė — Direktyva 78/660/EEB — Tam tikrų teisinių formų bendrovių konsoliduotųjų metinių ataskaitų skelbimas — Šių ataskaitų skelbimo taisyklių taikymas bendrovėms, kurios veikia pagal vienos valstybės narės teisės normas ir priklauso grupei, kurios patronuojančioji bendrovė veikia pagal kitos valstybės narės teisės normas)

29.3.2014   
            
            
               LT
            
            
               Europos Sąjungos oficialusis leidinys
            
            
               C 93/14
            
         2014 m. vasario 6 d. Teisingumo Teismo (dešimtoji kolegija) sprendimas byloje (Landgericht Bonn (Vokietija) prašymas priimti prejudicinį sprendimą) Mömax Logistik GmbH prieš Bundesamt für Justiz
   
   (Byla C-528/12) (1)
   
   (Prašymas priimti prejudicinį sprendimą - Bendrovių teisė - Direktyva 78/660/EEB - Tam tikrų teisinių formų bendrovių konsoliduotųjų metinių ataskaitų skelbimas - Šių ataskaitų skelbimo taisyklių taikymas bendrovėms, kurios veikia pagal vienos valstybės narės teisės normas ir priklauso grupei, kurios patronuojančioji bendrovė veikia pagal kitos valstybės narės teisės normas)
   2014/C 93/21
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Landgericht Bonn
   
   
      Šalys pagrindinėje byloje
   
   
      Pareiškėja: Mömax Logistik GmbH
   
   
      Atsakovė: Bundesamt für Justiz
   
   
      Dalykas
   
   Prašymas priimti prejudicinį sprendimą — Landgericht Bonn — SESV 49 straipsnio ir 1978 m. liepos 25 d. Ketvirtosios Tarybos direktyvos 78/660/EEB, grindžiamos Europos ekonominės bendrijos steigimo sutarties 54 straipsnio 3 dalies g punktu, dėl tam tikrų tipų bendrovių metinių atskaitomybių (OL L 222, p. 11; 2004 m. specialusis leidimas lietuvių k., 17 sk., 1 t., p. 21) 57 straipsnio 1 dalies išaiškinimas — Valstybių narių teisė netaikyti grupei priklausančioms bendrovėms, veikiančioms pagal savo nacionalinę teisę, Direktyvos 78/660/EEB nuostatų, kuriomis reglamentuojamas metinių ataskaitų turinys, auditas ir viešas skelbimas, kai pagrindinė grupės bendrovė veikia pagal kurios nors valstybės narės teisę — Valstybės narės teisės aktai, kuriuose tokia galimybė numatyta, kai pagrindinė bendrovė veikia pagal tos valstybės narės teisę, ir nenumatyta, kai ji veikia pagal kitos valstybės narės teisę.
   
      Rezoliucinė dalis
   
   1978 m. liepos 25 d. Ketvirtosios Tarybos direktyvos 78/660/EEB, grindžiamos Europos ekonominės bendrijos steigimo sutarties 54 straipsnio 3 dalies g punktu, dėl tam tikrų tipų bendrovių metinių atskaitomybių, iš dalies pakeistos 2006 m. birželio 14 d. Europos Parlamento ir Tarybos direktyva 2006/46/EB, 57 straipsnis turi būti aiškinamas kaip draudžiantis tokias valstybės narės teisės nuostatas, pagal kurias šios direktyvos nuostatos, kuriomis reglamentuojamas metinių ataskaitų turinys, auditas ir viešas skelbimas, netaikomos tik pagal tos valstybės teisės normas veikiančiai patronuojamajai bendrovei, kurios patronuojančioji bendrovė taip pat veikia pagal tos valstybės teisės normas.
   
      (1)  OL C 63, 2013 3 2.